Diari Oficial de la Generalitat Valenciana


Sumari del DOGV 8473, del 28-01-2019 (2019/709)

RESOLUCIÓ de 24 de gener de 2019, de la Direcció General de Funció Pública, de correcció d'errades de la Resolució de 19 de desembre de 2018, de la Direcció General de Funció Pública, per la qual es convoca concurs general número 106/2018, per a la provisió de llocs de treball de naturalesa funcionarial d'administració especial del cos A2-30 superior de gestió de tributs de l'administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/709


Data del document
:   24-01-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 24 de gener de 2019, de la Direcció General de Funció Pública, de correcció d'errades de la Resolució de 19 de desembre de 2018, de la Direcció General de Funció Pública, per la qual es convoca concurs general número 106/2018, per a la provisió de llocs de treball de naturalesa funcionarial d'administració especial del cos A2-30 superior de gestió de tributs de l'administració de la Generalitat. [2019/709]  
  
  
Vista la Resolució de 19 de desembre de 2018, de la Direcció General de Funció Pública, per la qual es convoca concurs general número 106/2018, per a la provisió de llocs de treball de naturalesa funcionarial d'administració especial del cos A2-30 superior de gestió de tributs de l'Administració de la Generalitat (DOGV 8452 / 27.12.2018).  
  
Vista la Resolució de 21 de juliol de 2017, de la Direcció General de Funció Pública, per la qual es convoca concurs general número 35/2017, per a la provisió de llocs de treball de naturalesa funcionarial d'administració especial del cos A2-30, Superior de Gestió de Tributs de l'Administració de la Generalitat (DOGV 8094 / 27.07.2017)  
  
Considerant que la convocatòria 35/2017 va constituir el primer concurs general publicat després de l'Ordre 12/2017, de 26 de juny, de la Conselleria de Justícia, Administració Públic, Reformes Democràtiques i Llibertats Públiques per la qual s'aproven els barems d'aplicació als concursos de mèrits per a la provisió de llocs de treball de l'Administració de la Generalitat, no correspon aplicar l'apartat primer de la disposició transitòria primera de la citada Ordre 12/2017 a la convocatòria de concurs general 106/2018, i, detectat error en la resolució de 19 de desembre de 2018, procedeix la seua rectificació.  
  
Per tot el que s'ha exposat anteriorment, i en ús de les atribucions que confereix a aquesta Direcció General de Funció Publica l'article 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, i l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
En el paràgraf seté, on diu:  
«La present convocatòria és el primer concurs general per a llocs de nivells base del cos A2-30 superior de gestió de tributs, de l'Administració de la Generalitat, que es convoca després de l'entrada en vigor de l'esmentada Ordre 12/2017 i, per això, d'acord amb el que es disposa en l'apartat primer de la seua disposició transitòria segona, les puntuacions previstes en el seu article 5.4 no seran aplicables en el primer concurs general que es convoque per a cada agrupació de llocs d'un determinat cos, escala o agrupació professional funcionarial, circumstància que es dona en la present convocatòria. En conseqüència, l'exercici com a personal funcionari de carrera de llocs d'igual o superior nivell competencial al dels llocs convocats es valorarà a raó de 0,1 punts per mes complet treballat, qualsevol que fora la forma de provisió.»  
  
Ha de dir:  
«La present convocatòria és el segon concurs general per a llocs de nivells base del cos A2-30 superior de gestió de tributs, de l'Administració de la Generalitat, que es convoca després de l'entrada en vigor de l'esmentada Ordre 12/2017 i, per això, no li és d'aplicació el que es disposa en l'apartat primer de la seua disposició transitòria segona»  
  
Segon  
En la base Cinquena, apartat 4) on diu:  
«4) L'exercici com a personal funcionari de carrera de llocs d'igual o superior nivell competencial al dels llocs convocats. L'exercici es valorarà a raó de 0,1 punts per mes complet treballat, qualsevol que fora la forma de provisió. La puntuació màxima possible a obtindre en el present apartat serà de 5 punts.»  
Ha de dir:  
«4) L'exercici com a personal funcionari de carrera de llocs d'igual o superior nivell competencial al dels llocs convocats. L'exercici es valorarà a raó de 0,1 punts per mes complet treballat, excepte quan s'haguera exercit en comissió de serveis, valorant-se en aquest últim cas a raó de 0,05 punts per mes treballat La puntuació màxima possible a obtindre en el present apartat serà de 5 punts.»  
  
  
València, 24 de gener de 2019.- La directora general de Funció Pública: Eva María Coscollá Grau.